ఈశాన్య ప్రాంత అభివృద్ధి మంత్రిత్వ శాఖ
సమాఖ్య స్ఫూర్తికి నిదర్శనంగా నిలిచిన ఈశాన్య ప్రాంత మండలి, కేంద్ర ఈశాన్య ప్రాంత అభివృద్ధి మంత్రిత్వ శాఖ,చంగ్లాంగన్ సమాఖ్య విజయాలు
కలిసి కృషి చేస్తే ఏమైనా సాధించవచ్చునని రుజువు చేశారు ఆ మహిళలు. తమకు, తమ గ్రామానికి అవసరమైన సౌకర్యాలను కల్పించుకుని అందరికీ ఆదర్శంగా నిలిచారు ఆ మహిళలు. మహిళల పట్టుదల, కృషికి ప్రభుత్వ శాఖల సహకారం తోడవడంతో ఆ ప్రాంత రూపురేఖలు మారిపోయాయి. ప్రజలు ముఖ్యంగా మహిళలకు అవసరమైన అన్ని సౌకర్యాలు అందుబాటులోకి వచ్చాయి. మేఘాలయ రాష్ట్రంలో జరిగిన ఈ ప్రగతి సమాఖ్య స్ఫూర్తికి నిదర్శనంగా నిలుస్తుంది. నిరాదరణకు గురై అన్ని విధాలా దెబ్బతిన్న మహిళలు మేఘాలయకు చెందిన ఈశాన్య ప్రాంత మానవ వనరుల యాజమాన్య ప్రాజెక్ట్ అందించిన సహకారంతో స్వయం సహాయక బృందంగా ఏర్పడ్డారు. 30 సంవత్సరాల కిందట చాంగ్లాంగ్ ప్రాంతంలో నివసిస్తున్న ప్రజలకు రహదారి, విద్యుత్, పాఠశాల లాంటి కనీస సౌకర్యాలు కూడా అందుబాటులో ఉండేవి కాదు. అయితే, సామాజికంగా, ఆర్థికంగా అభివృద్ధి సాధించాలన్న తపన వారిలో ఉంది. నల్లమందు ఈ ప్రాంత ఆర్థిక స్థితిగతులను మరింత దెబ్బ తీసింది. ఈ ప్రాంతంలో నివసిస్తున్న వారిలో 99% మంది నల్లమందుకు అలవాటు పడ్డారు. పురుషులు నల్ల మందుకు బానిసలు కావడంతో మహిళలు ఇబ్బందులకు గురయ్యారు. భర్త నల్లమందు తీసుకోవడానికి అలవాటు పడడంతో భార్య పిల్లలు సమస్యల సుడిగుండంలో చిక్కుకు పోవలసి వచ్చింది. కుటుంబాలు ఆర్థికంగా చితికి పోయాయి. తమను, తమ పిల్లలను పోషించుకోవడానికి వీరు నానా అవస్థలు పడాల్సి వచ్చేది. భర్తల నుంచి సహకారం అందాక, సరైన తిండి లేక, పిల్లల భవిష్యత్తు ఎలా ఉంటుందో తెలియక మహిళలు నిరాశ నిస్పృహలతో జీవనం సాగించాల్సిన పరిస్థితి ఏర్పడింది. ఇన్ని సమస్యలు ఉన్నా కష్టించి పని చేయాలన్న మనస్తత్వం ఆ మహిళల్లో ఉంది. అందరితో పాటు తాము కూడా ఆర్థికంగా నిలదొక్కు కోవాలన్న ఆశతో ఆ మహిళలు అవకాశాల కోసం ఎదురు చూస్తున్న సమయంలో స్వయం సహాయక బృందం రూపంలో వారికి అవకాశం లభించింది. ప్రగతి సాధించడానికి వారికి ప్రభుత్వ సహకారంతో పాటు స్వయం ఉపాధి, ప్రోత్సహించేవారి అవసరం. ఈ సమయంలో చంగ్లాంగన్ సమాఖ్య వారికి అండగా నిలిచింది. స్వయం ఉపాధి పొందేలా మహిళలకు శిక్షణ ఇచ్చి ఆర్థికంగా వారు అభివృద్ధి సాధించేలా చూడాలన్న లక్ష్యంతో సమాఖ్య కార్యాచరణ రూపొందించింది.
ఈ గ్రామాల్లోని నివసిస్తున్న కుటుంబాల్లో ఎక్కువ కుటుంబాల నెలసరి ఆదాయం 100 రూపాయల కంటే తక్కువగానే ఉంది. దీనితో మహిళల పురోభివృద్ధి లక్ష్యంతో ఏర్పాటైన సమాఖ్య కార్యకలాపాలు ఆరు సంవత్సరాల పాటు ముందుకు సాగలేదు. దీనికి ప్రధాన కారణం ఆర్థిక వనరుల కొరత అని చెప్పాలి. ఈ ప్రాంతంలో చిన్న తోటల పెంపకం, తక్కువ భూమిలో వ్యవసాయం సాగించి కుటుంబ పోషణకు అంతంతమాత్రంగా సరిపోయే ఆదాయాన్ని ప్రజలు సంపాదించేవారు. సంవత్సరంలో ఆరు నెలలకు సరిపోయే సంపాదనతో వారు సరిపెట్టుకోవాల్సి వచ్చేది. ఆర్ధికంగా ఎదిగే అవకాశం కూడా వారికి లేదు. ఈ ప్రాంత మహిళలు చేతితో వస్త్రాల అల్లిక, బియ్యం నుంచి బీర్ తయారు చేయడంలో నైపుణ్యం కలిగి ఉన్నారు. చేతితో వస్త్రాలు నేయడానికి ఎక్కువ సమయం పడుతుంది. అయితే, 30 సంవత్సరాల వయస్సు వచ్చే సరికి మహిళలు నడుం నొప్పి, కీళ్ల నొప్పులు, కంటి చూపు తగ్గడం లాంటి కారణాల వల్ల వస్త్రాలను కూడా నేయలేని స్థితికి చేరేవారు. ప్రభుత్వ పరంగా వీరికి ఆర్థిక సహకారం అందేది కాదు.
ఇటువంటి సమయంలో 19 స్వయం సహాయక బృందాలు ఒక సమాఖ్యగా ఏర్పడి మహిళలకు అండగా నిలిచాయి. ఒంటరిగా వెళ్లి తమను ప్రోత్సహించాలని కోరలేని స్థితిలో ఉన్న మహిళలు స్వయం సహాయక బృందాలుగా ఏర్పడి ప్రభుత్వ కార్యాలయాలు, బ్యాంకులకు వెళ్లి సహకారం అందించాలని కోరడం ప్రారంభించారు. తమ సంప్రదాయ కళకు వాణిజ్య హంగులు దిద్ది వీరు ఆదాయం ఆర్జించి ఆర్థికంగా నిలదొక్కుకున్నారు.
చంగ్లాంగన్ సమాఖ్య చుట్టుపక్కల ఉన్న స్వయం సహాయక బృందాలకు స్ఫూర్తిగా నిలిచింది. తాజాగా చంగ్లాంగన్ సమాఖ్య సభ్యులు కేకులను తయారు చేయడం ప్రారంభించారు. చంగ్లాంగన్ సమాఖ్య సభ్యుల చేస్తున్న కేకులు, కుకీలకు చంగ్లాంగన్ ప్రాంత ప్రజలు ఆదరించి కొనుగోలు చేస్తున్నారు.
చంగ్లాంగన్ జిల్లా యంత్రాంగం, అరుణాచల్ ప్రదేశ్ ప్రభుత్వం, సీసీఆర్ఎంఎస్ ల నుంచి శిక్షణ పొందిన స్వయం సహాయక బృందాలకు క్రిస్మస్ సందర్భంగా భారీగా ఆర్డర్లు అందాయి. శిక్షణ పొందిన మహిళలు మరికొంతమంది మహిళలకు శిక్షణ ఇస్తున్నారు. నాబార్డ్ నిర్వహించిన అనేక కార్యక్రమాల్లో వారు పాల్గొన్నారు. ఈశాన్య ప్రాంత మండలి, కేంద్ర ఈశాన్య ప్రాంత అభివృద్ధి మంత్రిత్వ శాఖ అందించిన సహకారంతో వారు స్వయంగా ఒక బేకరీ యూనిట్ను కూడా నడుపుతున్నారు.
ఇదివరకు ఈ ప్రాంతంలో ఒక్క బేకరీ యూనిట్ కూడా లేకపోవడంతో పుట్టినరోజు కేక్ కోసం అస్సాంకు వెళ్లాల్సి వచ్చేది. అందిన ఆర్డర్ల మేరకు స్వయం సహాయక బృందాలు అన్ని రకాల కేక్లు మరియు కుకీలను తయారు చేస్తున్నాయి. ప్రభుత్వ అధికారులు, అస్సాం రైఫిల్స్, సీఆర్ఫీఎఫ్, పోలీసులు, విద్యార్థులు, ప్రజలు తమకు కావాల్సిన కేక్లు మరియు కుకీలను ఇక్కడ నుంచి పొందుతున్నాయి. జిల్లా యంత్రాంగం సహకారంతో జిల్లా గ్రంధాలయంలో స్వయం సహాయక బృందాలు ఒక ఫలహారశాల కూడా నడుపుతున్నాయి. కార్యకలాపాల ద్వారా వీరు నెలకు 20 వేల రూపాయల వరకు ఆదాయాన్ని ఆర్జిస్తున్నారు. వీరు ఇంతవరకు 500కు పైగా కేకులు విక్రయించారు.
ఆత్మవిశ్వాసాన్ని కల్పించి ప్రోత్సాహం అందించి ఒక వ్యక్తి స్ఫూర్తి అందిస్తే మిగిలిన పనులన్నీ వాటంతట అవే పూర్తి అవుతాయి అన్న అంశం ఈ మహిళల విషయంలో రుజువయ్యింది.